PolyAgent/wiki_georgian_en_parallel_20231101 huggingface dataset:
კონტრკულტურა

კონტრკულტურა — სუბკულტურის ფორმა, რომელიც ეწინააღმდეგება კულტურის დომინირებულ ფასეულობებსა და ნორმებს.
კონტრკულტურის ცნებას ხშირად აიგივებენ 1960-იანი წლების ჩრდილოეთ ამერიკისა და დასავლეთ ევროპის ახალგაზრდულ ამბოხთან, რაც თანამედროვე კულტურისადმი კრიტიკული დამოკიდებულებისა და მისი, როგორც „მამების კულტურის“ უარყოფის გამოხატულება იყო. კონტრკულტურის სხვა მაგალითებია რომანტიზმი (1790–1840), ბოჰემა (1850–1910), ბიტნიკური და ჰიპური მოძრაობები და სხვა.
ტერმინი
ტერმინი „კონტრკულტურა“ დასავლურ ლიტერატურაში 1960-იან წლებში გაჩნდა და იგი პირველად ჰიპებისა და ბიტნიკების ლიბერალურ შეფასებას ასახავდა. ტერმინი ეკუთვნის ამერიკელ სოციოლოგს თეოდორ როზაკს (Th. Rozzack. The Making of a Counter Culture. Garden City, 1969), რომელიც შეეცადა იმ პერიოდის ამერიკულ საზოგადოებაში არსებული გაბატონებული კულტურის საწინააღმდეგო მიმართულებები (სხვადასხვა ფორმით გამოხატული პროტესტი ტრადიციული კონსერვატიული ნორმების, რასობრივი დისკრიმინაცის, ცივი ომის პერიოდის პოლიტიკური კონსერვატიზმის, ვიეტნამის ომის და ა.შ. წინააღმდეგ) გაეერთიანებინა მეტ-ნაკლებად მთლიან ფენომენში — კონტრკულტურაში.
მნიშვნელობა
კონტრკულტურის ნებისმიერი ინტერპრეტაცია გულისხმობს, რომ ეს არის გაბატონებულ კულტურასთან კონფლიქტში მყოფი კულტურა. მისი ფასეულობები და ნორმები ეწინააღმდეგება უმრავლესობის კულტურის ძირეულ ფასეულობებსა და ნორმებს. ეს წინააღმდეგობა სუბკულტურასა და გაბატონებულ კულტურას შორისაც შეიძლება არსებობდეს. მაგალითად, რომელიმე კულტურაში შეიძლება არსებობდეს ეთნიკური სუბკულტურა, რომელიც თავისი ფასეულობებითა და ნორმებით წინააღმდეგობაში იქნება გაბატონებულ კულტურასთან, მაგრამ იგი ვერ ჩაითვლება კონტრკულტურად, რადგან:
კონტრკულტურის ანტიფასეულობები იქმნება როგორც უმრავლესობის კულტურის ოპოზიცია, და არა ტრადიციებიდან გამომდინარე (როგორც, მაგალითად, ეთნიკურ სუბკულტურაში),
კონტრკულტურა შეიძლება შექმნას მხოლოდ გაბატონებული კულტურის წარმომადგენლებმა, რადგან ეს არის სწორედ დომინირებული კულტურის წარმომადგენელთა პროტესტი საკუთარი კულტურის წინააღმდეგ და
სუბკულტურისაგან განსხვავებით, იგი იბრძვის იმისათვის, რომ დაიკავოს გაბატონებული კულტურის ადგილი.
კონტრკულტურა გაცილებით იშვიათი და სპეციფიკური მოვლენაა, ვიდრე სუბკულტურა. მისი წარმოშობის მიზეზები მთლიანად სულიერ (და არა, ვთქვათ, სოციალურ, პოლიტიკურ თუ ეკონომიკურ) სფეროშია საძიებელი. კონტრკულტურა არის სულიერი კრიზისი, რომელსაც განიცდის არა მთელი საზოგადოება, არამედ მხოლოდ მისი ნაწილი, რომლის ცნობიერება, მსოფლმხედველობა შეუთავსებელია გაბატონებულ კულტურასთან. უნდა აღინიშნოს, რომ ასეთ სულიერ შეუთავსებლობას ყოველ ეპოქაში ვხვდებით, ოღონდ ეს საზოგადოების მხოლოდ უმცირესი ნაწილის - შემოქმედთა და ინტელექტუალთა - ხვედრი თუ პრივილეგიაა.
კონტრკულტურა ვერ იქნება ისეთი მდგრადი, როგორც სუბკულტურა: დაძაბულობა, რომელიც არსებობს მასსა და გაბატონებულ კულტურას შორის, დიდხანს ვერ გაგრძელდება და უნდა მოიხსნას. ეს არ ნიშნავს, რომ კონტრკულტურის ფასეულობები ქრება, მათ შეიძლება კონტრკულტურული ხასიათი დაკარგონ. ამ გარემოებას რამდენიმე ფაქტორით ხსნიან: ყველაზე მნიშვნელოვანი მათ შორის უნდა იყოს კონტრკულტურაზე საზოგადოების რეაქციის შეცვლა, თავად გაბატონებული მსოფლმხედველობის შეცვლა კონტრკულტურის გავლენით, აგრეთვე საკუთრივ კონტრკულტურაში მომხდარი ცვლილებები.
სქოლიო
სუბკულტურები
დანდალოს ხიდი

დანდალოს ხიდი — შუა საუკუნეების თაღოვანი ხიდი მდინარე აჭარისწყალზე. მდებარეობს სოფელ დანდალოს მახლობლად, შავი ზღვის სანაპიროდან ახალციხეში მიმავალ ძველ დიდ მაგისტრალზე. რუსეთის ხელისუფლებამ აქ ბათუმი–ახალციხის მაგისტრალი გაიყვანა და ძველი ხიდის გვერდით ააშენა დიდი რკინის ხიდი (ამჟამად გაუქმებულია და მის ქვემოთ 300 მეტრში აგებულია ახალი ხიდი). დანდალოს ძველი ხიდი ქართული სახიდე-სამშენებლო ხელოვნების უნიკალური ძეგლია.
ხიდის აღწერა
დანდალოს ხიდი ნაგებია ადგილობრივი კირქვითა და კირის დუღაბით. ორივე ბურჯი დადგმულია კლდეზე, რაც მას ძირის გამორეცხვისაგან იცავს.
ხიდის სიგრძეა 34,5 მ, სიგანე თავბანდთან 2,80 მ (ლავგარდნის გადმოწევიანად). მისასვლელებთან ხიდის სიგანე მარცხენა შესასვლელისა 4,70 მ, სიგრძე — 10 მ, მარჯვენასი 3,50 მ, სიგანე (ძველი ნაგებობის მიხედვით) — 2,40 მ, მალი 21 მ, ისარი — 4 მ. ბურჯის სიმაღლეა 4,6 მ, სიგანე — 4,55 მ. იმავე ბურჯზე დატანილია ფოსოები ორ რიგად. თითო რიგში სამი ფოსოა. ფოსოს ზომებია 50Х60; 55Х52. ფოსოების ნაპირიდან დაშორება 35 მ, ფოსოებს შორის მანძილი — 38 სმ, ლავგარდნის სისქე — 10-14 სმ.
ხიდი გეგმაში ლათინურ ასო S-ს ჰგავს. სამშენებლო ტექნიკის თვალსაზრისით ასეთი ფორმის ხიდის აშენება გაცილებით რთულია, რადგანაც დატვირთვები ნაწილდება არათანაბრად.
ფოსოების ორი რიგი გვიჩვენებს, რომ აშენების დროს ხარაჩოები ორ რიგად ყოფილა დალაგებული. მარჯვენა ბურჯი პირდაპირ კლდეზეა დაშენებული, ხოლო მარცხენა წყალში შეჭრილი მალის შემცირების მიზნით.
ხიდს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
იხილეთ აგრეთვე
ეროვნული მნიშვნელობის კატეგორიის კულტურის უძრავი ძეგლების სია
ლიტერატურა
კვეზერელი-კოპაძე ნ. საქართველოს ძველი ხიდები, თბ., 1972
ი. სიხარულიძე, „აჭარის მატერიალური კულტურის ძეგლები“, თბ., 1962, გვ. 38-39
რესურსები ინტერნეტში
სქოლიო
ეროვნული მნიშვნელობის კატეგორიის კულტურის უძრავი ძეგლები
აჭარის ქვისთაღოვანი ხიდები
კულტურული მემკვიდრეობის ძეგლები აჭარის ავტონომიურ რესპუბლიკაში
ატოცობა

ატოცობა, გიორგობა-ქვაშვეთობა — წმ. გიორგის სახელთან დაკავშირებული რელიგიური დღესასწაული. იმართებოდა სოფ. ატოცში (ქარელის მუნიციპალიტეტი), იწყებოდა ოქტომბრის I ნახევარში და რამდენიმე კვირა გრძელდებოდა (შაბათ-კვირაობით). ატოცის წმ. გიორგის ეკლესიის მრევლს შეადგენდნენ ქართლის დასავლეთ მუნიციპალიტეტებისა და ზემო იმერეთის მცხოვრებნი.
ლიტერატურა
საქართველოს დღესასწაულები
Meranoplus montanus

Meranoplus montanus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Meranoplus-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ხვიარა შორვალა

ხვიარა შორვალა — მრავალწლოვანი ბალახოვანი მცენარე ქენდირისებრთა ოჯახისა. სიმაღლეში 180 სმ-მდეაა. აქვს ხვიარა, წვრილად შებუსული ღერო. ფორმით კვერცხისებური ან ლანცეტა ფოთლები, ქვევით განლაგებულები დიდი ზომისაა. ყვავილედი იღლიური მტევანია, გვირგვინის ნაკვთები ოდნავ ხორცოვანია, სამკუთხა, მურა-მოშავო ან მომწვანო. ყვავის და ნაყოფმსხმოიარობს მაის-აგვისტოში. გავრცელებულია კავკასიაში, სამხრეთ ევროპასა და მცირე აზიაში. გვხვდება მთელ საქართველოში. იზრდება მთის ქვედა და შუა სარტყლების ტყეებსა და ბუჩქნარებში.
სქოლიო
შორვალა
გიორგი დადიშქელიანი

გიორგი დადიშქელიანი
გიორგი (ჯანსუღ) თენგიზის (ნიკოლოზის) ძე დადიშქელიანი (დ. 23 აგვისტო, 1858, მესტია, — გ. 1921) — რუსეთის არმიის გენერალ–მაიორი (1917).
ბიოგრაფია
ეცერ-ცხუმარის მფლობელ დადიშქელიანთა შთამომავალი (ჯანსუღ დადიშქელიანის შვილიშვილი). დაამთავრა თბილისის კლასიკური გიმნაზია და იუნკერთა სასწავლებელი. 1876 წლიდან მსახურობდა ერევნის ლაიბგვარდიის გრენადერთა პოლკში. მონაწილეობდა რუსეთ-ოსმალეთის ომში (1877-1878). 1885 წლიდან ქუთაისის გუბერნიის სამხედრო-ადმინისტრაციულ უწყებებში მუშაობდა. 1893-1899 წლებში იყო ოზურგეთის, ზუგდიდის, რაჭის და ქუთაისის მაზრების უფროსი. სხვადასხვა დროს მონაწილეობდა გლეხთა გამოსვლების ჩახშობაში, ყაჩაღური ბანდების დევნაში. 1906 წელს დაინიშნა ქუთაისის ვიცე-გუბერნატორად, ამავე წელს გადაიყვანეს ყარსის ოლქის გუბერნატორად. 1908 წლიდან დაღესტნის სამხედრო გუბერნატორის თანაშემწე იყო. 1912-1915 წლებში სამხედრო სამსახურთან ერთად ბაქოს ოკრუგის საპატიო სამოქალაქო მოსამართლის მოვალეობასაც ასრულებდა. 1915 წლის ივნისიდან 1917 წლის იანვრამდე მუშაობდა დაღესტნის სამხედრო გუბერნატორად. მისი ორივე ვაჟი I მსოფლიო ომის ფრონტზე დაიღუპა. 1917 წლის ოქტომბერში ჯანმრთელობის მდგომარეობის გამო პენსიაზე გავიდა და თბილისში დასახლდა. დაჯილდოებული იყო წმ. ვლადიმირის, წმ. ანას, წმ. სტანისლავის სხვადასხვა ხარისხის ორდენებითა და საფრანგეთის საპატიო ლეგიონის ორდენის კომანდორის ჯვრით.
ლიტერატურა
ბოროზდინი კ., სამეგრელო და სვანეთი. 1884-1861, ტფ., 1934
გაბლიანი ე., ძველი და ახალი სვანეთი, ტფ., 1925
ქართველი სამხედრო მოღვაწეები
დაბადებული 1858
გიორგი
დაბადებული 23 აგვისტო
გარდაცვლილი 1921
რუსეთის იმპერიის გენერალ-მაიორები
ველკა-ლიტვოროვა-ვეჟა

ველკა-ლიტვოროვა-ვეჟა — მწვერვალი სლოვაკეთში. მდებარეობს მაღალ ტატრებში, მწვერვალ ზადნი-გერლახის ჩრდილოეთით. სიმაღლე 2581 მ. პირველად ავიდნენ 1905 წლის 5 აგვისტოს.
რესურსები ინტერნეტში
ველკა-ლიტვოროვა-ვეჟა
სლოვაკეთის მთები
Brazilian Terrier

Brazilian Terrier
The Brazilian Terrier is a breed of dog developed in Brazil. It is one of several terriers and one of the two worldwide recognized native breeds of Brazil.
Description
Origin
One theory about the origin of the breed is that Jack Russell Terriers, Parson Russell Terriers and Fox Terriers were brought to Brazil from Europe in the 1800s and served as the nearest ancestor of the Brazilian Terrier. Another theory is that the breed is derived from Spanish breeds such as the Ratonero Bodeguero Andaluz and Valencian Terrier brought to Brazil in vessels during the period of the Iberian Union.
Appearance
This terrier stands between 13–16 in (35.5-40.5 cm) at the withers. The breed generally weighs between 15-22 lbs (7–10 kg). Its coat is short, sleek, and fine. The coloring is always tri-color (white, tan and black or white, tan and blue or white, tan and brown). A docked tail, narrow chest, flat triangular skull and a well balanced body are the most common characteristics. The ears are half-pricked and folded, with the tip falling down.
Temperament
The temperament of this breed is very similar to a Jack Russell Terrier, very alert, perky and intelligent. Very friendly, loves to play and dig holes. Spirited and obedient but fearless, as watchdogs they will only bark to get your attention and then leave the rest up to you. This breed needs fair and consistent training, otherwise, they can become destructive. Their hunting instinct is the strongest among average terriers and should not be trusted with other small animals.
Living conditions and exercise
Small apartments or spaces are not good for this breed of dog, because they are very active; an average-size yard is highly recommended. It also needs both physical and mental activities to be happy. A common tendency is for it to become destructive and restless if kept indoors; therefore, long daily walks are the best option.
See also
Dogs portal
List of dog breeds
Japanese Terrier
Fila Brasileiro
Campeiro Bulldog
Ratonero Bodeguero Andaluz
References
External links
FCI - Brazilian Terrier breed standard
FCI breeds
Terriers
Dog breeds originating in Brazil
Rare dog breeds
კამალაუ

კამალაუ — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 521 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ოსიდენტალის შემადგენლობაში.
2010 წლის მონაცემებით, მოსახლეობა 5 749 ადამიანს შეადგენდა, მოსახლეობის სიმჭიდროვე 10.57 კმ²-ზე. ფართობი 543 688 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
სკანდალი (1950 წლის ფილმი)

სკანდალი (1950 წლის ფილმი)
სკანდალი — 1950 წლის იაპონური ფილმი. მისი რეჟისორია აკირა კუროსავა. ფილმში მონაწილეობს ტოსირო მიფუნე.
რესურსები ინტერნეტში
იაპონური ფილმები
აკირა კუროსავას ფილმები
1950 წლის ფილმები
ანტონივსკე

ანტონივსკე — სოფელი უკრაინაში. მდებარეობს დნიპროპეტროვსკის ოლქის სინელნიკოვეს რაიონში. 2013 წელს სოფლის მოსახლეობა 355 კაცს შეადგენდა.
რესურსები ინტერნეტში
სოფლის ამინდი
სინელნიკოვეს რაიონის სოფლები
ფრანგისტან გაბაევი

ფრანგისტან გაბაევი (დ. 4 ოქტომბერი, 1853, ერტისი — გ. 1928, პანჩევო) — ქართველი სამხედრო პირი.
ბიოგრაფია
ფრანგისტანმა დაწყებითი განათლება ოჯახში მიიღო. 1872 წელს დაამთავრა კიევის ვლადიმერის სახელობის სამხედრო გიმნაზია. იმავე წელს დაიწყო ჯარში სამსახური. 1874 წელს ალქსანდრეს სამხედრო სასწავლებელი დაასრულა და პრაპორშჩიკის ჩინით განამწესეს კავკასიის პირველ ქვეით ბატალიონში. 1877 წელს პოდპორუჩიკის წოდება მიიღო. მონაწილეობდა რუსეთ-თურქეთის ომში. წარმატებული სამხედრო სამსახურისთვის 1878 წელს გახდა პორუჩიკი, 1881 წელს — შტაბსკაპიტანი, 1882-ში — კაპიტანი. 1884-1893 წლებში მეთაურობდა როტას, 1993-1897 წლებში ბატალიონს. 1893 წლიდან პოდპოლკოვნიკია. მონაწილეობდა რუსეთ–იაპონიის ომში (1904–1905). 1907 წელს პენსიაზე გავიდა, მაგრამ პირველი მსოფლიო ომის დაწყების შემდეგ იმავე ჩინით დაბრუნდა სამხედრო სამსახურში. 1914 წელს კავკასიის მე-3 მსროლელი ბრიგადის უფროსია, ერზერუმის შეტევის მონაწილე. იყო ეკატერინბურგის 37-ე ქვეითთა პოლკის მეთაურის მოადგილე, ბობრუისკის 301-ე ქვეითთა პოლკის მეთაური. 1917 წლიდან გენერალ-მაიორის ჩინით ხელმძღვანელობდა მე-4 ქვეითთა განსაკუთრებულ დივიზიას. სამოქალაქო ომის დროს, 1918 წლის ნოემბერ-დეკემბერში, უკრაინაში გეტმანთა ჯარში კიევის რუს მოხალისეთა დაჯგუფებას მეთაურობდა. გეტმანის რეჟიმის დამარცხების შემდეგ თეთრ მოძრაობას შეუერთდა სამხრეთ რუსეთის შეიარაღებულ ძალებში. 1920 წლის ზაფხულში ყირიმში იბრძოდა და გენერალ ვრანგელის ჯარებთან ერთად გაიხიზნა იუგოსლავიაში. ემიგრაციაში იყო ვლადიმირის კადეტთა კორპუსის სამეურვეო საზოგადოების თავმჯდომარე და საპატიო წევრი; რუს სამხედრო ინვალიდთა კავშირის საპატიო წევრი და პავლოვის სამხედრო სასწავლებლის იუნკერთა ურთიერთდახმარების საზოგადოების წევრი. გარდაიცვალა 1928 წლის პირველ იანვარს სერბეთში, ქალაქ პანჩევოში. დაკრძალულია ადგილობრივ სასაფლაოზე. გენერალი გაბაევი დაჯილდოებული იყო წმინდა გიორგის IV ხარისხის, წმინდა სტანისლავის III ხარისხის მახვილებითა და ბაფთით (1877), წმინდა ანას III ხარისხის მახვილებითა და ბაფთით (1879), წმინდა სტანისლავის II ხარისხის (1893), წმინდა ანას II ხარისხის (1898), წმინდა ვლადიმერის III ხარისხის მახვილებით (1916) ორდენებით.
ლიტერატურა
ბეჟიტაშვილი, გიორგი. ფრანგისტან ანდრიას ძე გაბაევი (გაბაშვილი) // ქართული ემგრაცია ევროპაში (1921-1953) / გ. ბეჟიტაშვილი. თბ., 2012. გვ.50.
რესურსები ინტერნეტში
ქართველი ემიგრანტები
დაბადებული 1853
დაბადებული 4 ოქტომბერი
ქართველი სამხედრო მოღვაწეები
გარდაცვლილი 1928
ფრანგისტან
სტარიე-შარაშლი

სტარიე-შარაშლი — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 410 ადამიანი. რაიონულ ცენტრ ბაკალიდან დაშორებულია 7 კილომეტრით. უახლოესი რკინიგზის სადგურია ტუიმაზი, რომელიც დაშორებულია 81 კმ-ით.
2002 წლის აღწერის მიხედვით მოსახლეობის უმრავლესობას რუსები (39 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბაკალის რაიონის სოფლები
შერლოკი (ტელესერიალი)

შერლოკი (ტელესერიალი)
„შერლოკი“ — ბრიტანული ტელესერიალი, რომელიც წარმოადგენს ართურ კონან დოილის შერლოკ ჰოლმზის დეტექტიური მოთხრობების თანამედროვე ადაპტირებას. სერიალი შექმნეს სტივენ მოფატმა და მარკ გეტისმა. შერლოკ ჰოლმზის როლს ასრულებს ბენედიქტ კამბერბეჩი, ჯონ უოტსონს კი მარტინ ფრიმენი განასახიერებს. 2009 წელს ნაჩვენები პილოტის შემდეგ, პირველი სეზონის სამი 90-წუთიანი ეპიზოდი გავიდა BBC One–ის და BBC HD–ის ეთერში, 2010 წლის ივლისსა და აგვისტოში. მეორე სეზონი BBC One–ზე დაიწყო 2012 წლის 1 იანვარს, მესამე კი 2014 წლის 1 იანვარს. მეოთხე სეზონი ეთერში 2017 წელს გავიდა. სერიალს იღებენ რამდენიმე ადგილზე, მათ შორის ლონდონსა და კარდიფში.
2014 წლის იანვარში აგრეთვე გამოვიდა ოფიციალური თემატური მობილური აპლიკაცია Sherlock: The Network.
ეპიზოდები
რესურსები ინტერნეტში
TV.com-ზე
TV Guide-ზე
სქოლიო
ბრიტანული ტელესერიალები
ფილმები შერლოკ ჰოლმზის შესახებ
ტიურიუშლია

ტიურიუშლია — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 917 ადამიანი. რაიონულ ცენტრ სტერლითამაქიდან დაშორებულია 38 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 38 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (44%).
რესურსები ინტერნეტში
Совет муниципальных образований Республики Башкортостан.
სქოლიო
სტერლითამაქის რაიონის სოფლები
იზნიქის ტბა

იზნიქის ტბა — ტბა ჩრდილო-დასავლეთ თურქეთში, ბურსის პროვინციაში, სტამბოლიდან 125 კილომეტრი. მდებარეობს ჩრდილო ანატოლიის რღვევის აქტიურ ზონაში, ზღვის დონიდან 85 მ სიმაღლეზე. ზედაპირის ფართობი 298 კმ². მაქსიმალური სიღრმე 80 მეტრი. სანაპიროებზე არის ტყეები და ვენახები. იზნიქის ტბის ჩრდილოეთით გაწოლილია სამანლის ქედი. ტბის აღმოსავლეთ სანაპიროზე მდებარეობს უძველესი ქალაქი იზნიქი.
სქოლიო
თურქეთის ტბები
ინიამბუპი

ინიამბუპი — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 36 290 ადამიანს შეადგენდა. ფართობი 1 163.561 კმ²-ია. მოსახლეობის სიმჭიდროვე 31.19 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
Akhmetelis Teatri (Tbilisi Metro)

Akhmetelis Teatri (Tbilisi Metro)
The Akhmetelis Teatri (Officially known as Akhmeteli Theatre) is a northern terminus on the Akhmeteli–Varketili Line of the Tbilisi Metro. It opened on 7 January 1989.
The station was originally known as Gldani. It was renamed in 1992.
During the USSR, works began on a second exit, but was abandoned after the collapse of the USSR but plans to finish the second exit were introduced in 2022.
As of 2022, EBRD and the Tbilisi Mayors Office announced that Akhmeteli Theatre would have its second exit completed, and the infrastructure of the station would be adapted for people with disabilities.
References
External links
Akhmeteli Theatre station page at Tbilisi Municipal Portal
Tbilisi Metro stations
Railway stations opened in 1989
1989 establishments in Georgia (country)
Camponotus perrisii nigeriensis

Camponotus perrisii nigeriensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ბაზალეთის ტბა

ბაზალეთის ტბა — ტბა საქართველოში, დუშეთის მუნიციპალიტეტში, ქალაქ დუშეთის სამხრეთით 5 კმ-ზე. ზღვის დონიდან 879 მ. ზედაპირის ფართობი 1,22 კმ², მაქსიმალური სიღრმე 7 მ, წყლის მოცულობა 5,55 მლნ. მ³. ტბის ქვაბული წარმოიშვა ბაზალეთის პლატოს სამხრეთ-დასავლეთ ნაწილის მულდისებრი გაღუნვის შედეგად.
საზრდოობს ატმოსფერული ნალექებითა და დროებითი ნაკადებით. მაქსიმალური დონე — ივნისში, მინიმალური — ოქტომბერში. იანვარსა და თებერვალში ტბა დაფარულია ყინულით, რომლის სისქე ზამთარში 0,5 მ-მდე აღწევს. ივლისში წყლის ტემპერატურა 25 °C-მდეა. წყალი მომწვანო-მურა ფერისაა. ტბის სამხრეთ-აღმოსავლეთ, სამხრეთ და დასავლეთ ნაწილში იზრდება ლელქაში და სხვა წყლის მცენარეულობა; 5–6 მ სიღრმემდე დუმფარა. ბევრია პლანქტონი. ტბაში ბინადრობს ქაშაყი და ნაფოტა; მოშენებულია ხრამული, წვერა და კობრი. ტბა სპორტული და სამომხმარებლო თევზჭერის ობიექტია. ტბის ჩრდილო-დასავლეთი ნაპირიდან გაყვანილია მცირე სარწყავი არხი. ტბის ნაპირზეა კურორტი ბაზალეთი.
გამოირჩევა სამკურნალო თვისებებით. ტბის თვითგაწმენდისა და შევსების პროცესს მიწის წიაღიდან წარმოქმნილი წყლები ახდენენ, ხოლო წყალმცენარეები, რომლებიც ტბაში იზრდებიან უამრავ გამაჯანსაღებელ თვისებას ფლობენ. ბაზალეთის ტბის წყალი სამკურნალოა დერმატოლოგიური და გინეკოლოგიური დაავადებებისთვის, ასევე რევმატიული და ძვალ-სახსროვანი პათოლოგიებისთვისაც. ბაზალეთის ჰაერი კი სასარგებლოა გულ-სისხლძარღვთა და იშემიური დაავადებებისათვის.
ბაზალეთის სასტუმრო კომპლექსი 27 ჰექტარზეა გაშენებული, სადაც ულამაზესი ხეივნები სასტუმროს კოტეჯებსა და კორპუსებს ერთმანეთისაგან ჰყოფს და ჰარმონიულად აკავშირებს მათ. კომპლექსს განსაკუთრებულ ლაზათს ტერიტორიის შუაგულში მდებარე შადრევანი და ხეივნის პირას გაშენებული თეთრსვეტებიანი კოლონადა ანიჭებს, რომელიც სიმბოლურად ქართველი და ებრაელი ხალხის 2500 წლოვან მეგობრობასა და სიყვარულს მიეძღვნა.
მითი
ბაზალეთის ტბა მნიშვნელოვანი ადგილია ქართულ მითოლოგიაში. მითის მიხედვით ტბის ძირას დაკარგული სამოთხეა, მის შუაგულში კი დგას ოქროს აკვანი, რომელშიც წევს მძინარე ყრმა. როდესაც ის ადგება, მხსნელად მოევლინება ქვეყანას. ბაზალეთის ტბის მითი ასახულია ილია ჭავჭავაძის ლექსში „ბაზალეთის ტბა“.
გალერეა
ლიტერატურა
სქოლიო
მცხეთა-მთიანეთის მხარის ტბები
ბეგა II სურამელი

ბეგა II სურამელი (დ. დაახლოებით 1225 ― გ. XIII საუკუნის ბოლო), ქართველი დიდი ფეოდალი, ერისთავთ-ერისთავი, ქართლის ერისთავი.
საქართველოს მეფეების: დავით VI ნარინის, დავით VII ულუს, დემეტრე II-ისა და დავით VIII-ის კარის მოხელე-ვეზირი, მსახურთუხუცესი, გრიგოლ სურამელის ძე. სურამელი იყო თანშეზრდილი უფლისწულ დავით რუსუდანის ძისა, რომელსაც 1242/1243 სხვა ქართველებთან ერთად გაჰყვა ურდოში (ჯერ ბათო-ყაენთან, ხოლო იქიდან - ყარაყორუმში, დიდ ყაენთან). საქართველოში დაბრუნების შემდეგ, ორმეფობის დროს (1247 - 1259), ბეგა თავის მამასთან ერთად აქტიურად მონაწილეობდა საქართველოს პოლიტიკურ ცხოვრებაში. 1259 დასავლეთ საქართველოში გაჰყვა მონღოლთა წინააღმდეგ აჯანყებულ დავით VI-ს. 1260, მამის გარდაცვალებასთან დაკავშირებით ის დაბრუნდა აღმოსავლეთ საქართველოში, შეურიგდა მონღოლებს და მიიღო ულუ დავითისაგან მამის ორივე სახელო: ქართლის ერისთავობა და მსახურთუხუცესობა. ამ სახელოებს ის ფლობდა სიკვდილამდე (შემდეგ ისინი ებოძა მის უფროს ვაჟს ჰამადას). ჟამთაღმწერლის ცნობით, მონღოლები ბეგას უწოდებდნენ "სალინ-ბეგს", ე. ი. კარგ ბეგას.
ბეგას ასული ხუაშაქი იყო ლიხთ-იმერეთის მანდატურთუხუცეს ბედიან-დადიანის მეუღლე. ხუაშაქი და მისი მეუღლე იხსენიებიან მარტვილისა და ხობის ხატების წარწერებში. ბეგას ვაჟები ჰამადა, რატი, მიქელი, დემეტრე II-ისა და დავით VIII-ის დროის აქტიური პოლიტიკური მოღვაწეები იყვნენ.
ლიტერატურა
შოშიაშვილი ნ., ქსე, ტ. 9, გვ. 609, თბ., 1985
ქართველი დიდი ფეოდალები
ქართლის ერისთავები
ბეთ-შეანი

ბეთ-შეანი
( ) — ქალაქი ისრაელის ჩრდილოეთის მხარეში. მან დიდი ისტორიული როლი ითამაშა თავისი გეოგრაფიული მდებარეობის გამო, მდინარე იორდანეს ველისა და ისრაელის ველის გადაკვეთაზე. ის დღევანდელ მსოფლიოშიც მნიშვნელოვან როლს თამაშობს, როგორც მრავალი სოფლის რეგიონული ცენტრი ბეთ-შეანის ველზე.
ლიტერატურა
Yoram Tsafrir and Gideon Foerster: "Urbanism at Scythopolis-Bet Shean in the Fourth to Seventh Centuries", Dumbarton Oaks Papers. Dumbarton Oaks Research Library and Collection. Number Fifty-One, 1997. pp. 85–146.
Yoram Tsafrir and Gideon Foerster: "Bet Shean Excavation Project – 1988/1989", Excavations and Surveys in Israel 1989/1990. Volume 9. Israel Antiquities Authority. Numbers 94-95. Jerusalem 1989/1990, pp. 120–128.
Yoram Tsafrir and Gideon Foerster: "The Dating of the 'Earthquake of the Sabbatical Year of 749 C. E.' in Palestine", Bulletin of the School of Oriental and African Studies of London. Vol. LV, Part 2. London 1992, pp. 231–235.
Yoram Tsafrir and Gideon Foerster: "From Scythopolis to Baisān: Changes in the perception of the city of Bet Shean during the Byzantine and Arab Eras", Cathedra. For the History of Eretz Israel and its Yishuv, 64. Yad Izhak Ben-Zvi. Jerusalem, July 1992 (in Hebrew).
Gideon Foerster and Yoram Tsafrir: "“Nysa-Scythopolis – A New Inscription and the Titles of the City on its Coins", The Israel Numismatic Journal. Vol. 9, 1986–7, pp. 53–58.
ისრაელის ქალაქები
Formica alpina

Formica alpina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
სლენი (მდინარე)

სლენი (მდინარე)
სლეინი — მდინარე ირლანდიის რესპუბლიკაში.
მდებარეობს ქვეყნის სამხრეთ-აღმოსავლეთ ნაწილში. მდინარე სათავეს იღებს მთა ლუნაკილაზე, უიკლოუს მთების დასავლეთ ნაწილზე, უიკლოუს საგრაფოში. მიედინება უიკლოუს, კარლოუსა და უექსფორდის საგრაფოებში. ჩაედინება ირლანდიის ზღვაში. მდინარის სიგრძე — 117 კმ.
მდინარეზე აგებულია 32 საავტომობილო და ერთი სარკინიგზო ხიდი.
ირლანდიის მდინარეები
უექსფორდის საგრაფო
უიკლოუს საგრაფო
კარლოუს საგრაფო
ცაგერის მუნიციპალიტეტის დროშა

ცაგერის მუნიციპალიტეტის დროშა — ცაგერის მუნიციპალიტეტის სახელმწიფო სიმბოლო გერბთან ერთად. მიღებულია ცაგერის მუნიციპალიტეტის საკრებულოს მიერ, 2013 წლის 31 ოქტომბრის №60 დადგენილებით.
აღწერილობა
დროშა ჰორიზონტალურად გაყოფილია სამ ნაწილად:
I ნაწილი — ლაჟვარდის ველი, რომლის ცენტში მოთავსებულია ვერცხლის ჯვარი.
II ნაწილი — ვერცხლის ველი, რომელიც ზომით დროშის სიმაღლის 1/7-ია.
III ნაწილი — ზურმუხტის ველი, რომელზეც მოთავსებულია სამი ოქროს მტევანი.
დროშის პროპორცია 2:3.
რესურსები ინტერნეტში
ცაგერის მუნიციპალიტეტის გერბი და დროშა
საქართველოს მუნიციპალური დროშები
ცაგერის მუნიციპალიტეტი
ანტიპაპების სია

ანტიპაპების სია
ანტიპაპი — ტერმინი კათოლიკურ ეკლესიაში, გამოიყენება იმ ადამიანის აღმნიშვნელად, რომელმაც მიითვისა პაპის წოდება. ტრადიციის თანახმად, პირველად III საუკუნეში გვხვდება ეს ტერმინი და ის ჰიპოლიტუსს მიაწერეს. ბოლოს ფელიქს V (1440—1449 წწ).
ყველაზე რთული სიტუაცია შეიქმნა მაშინ როდესაც სხვადასხვა ქვეყნები აღიარებდნენ ჯერ ორ პაპს, შემდეგ კი სამს (რომი, ავინიონი, პიზა). ეს დიდი განხეთქილება დაიწყო XIV საუკუნის ბოლოდან და XV საუკუნის შუა ხანებამდე გაგრძელდა.
აღსანიშნავია რომ ფელიქსს V ანტიპაპის ჩათვლით ყველა ანტიპაპი შედიოდა რომის პაპების ნუსხაში (Annuario pontifico) შესაბამისი აღმნიშვნელით.
ისტორიული ანტიპაპების სია
იხილეთ აგრეთვე
რომის პაპების სია
პაპი
ლიტერატურა
Kelly, J.N.D, "The Oxford Dictionary of Popes," Oxford University Press, USA (1 June 1986), ISBN 0-19-213964-9
Raspail, Jean, "L'Anneau du pêcheur," Paris: Albin Michel, 1994. 403 p. ISBN 2-226-07590-9
Bavoux, Gérard, "Le Porteur de lumière," Paris: Pygmalion, 1996. 329 pp ISBN 2-85704-488-7
რესურსები ინტერნეტში
Catholic Encyclopedia: Antipope
Encyclopaedia Britannica: Antipope
The Pope Encyclopaedia: Antipope
კათოლიციზმი